ming030890/wiki-yue-high-quality huggingface dataset:
氣壓公式

氣壓公式係氣象學裏面用嚟計大氣壓強隨著高度變化嘅數學公式。氣壓公式有兩個版本，一個係假設成個大氣層都係恆溫嘅，另一個根據實際上溫度會隨著高度下降而定嘅。兩條公式都假設同一個高度水平個氣壓係一樣嘅。

理想情況
喺成個大氣層都係恆溫嘅假設之下，我哋可以根據大氣層嘅溫度 、地面氣壓 （詳見大氣壓力）、距離地面嘅高度  同埋空氣嘅摩爾質量  嚟計下喺唔同高度嘅大氣壓強。除咗地面氣壓同埋空氣嘅摩爾質量之外，仲有重力加速度  同埋氣體常數  兩個常數。
首先考慮一片薄薄嘅水平空氣包裹，佢嘅厚度係 。假設佢嘅表面面積係 ，密度係 ，呢個空氣包裹嘅質量就係 ，而作用喺佢嘅重力就係 。假設空氣壓強  一個高度嘅函數 ，噉空氣包裹底部嘅壓強就係 ，佢頂部嘅壓強就係 。所以，作用喺空氣包裹底部向上嘅壓力係 ，作用喺空氣包裹頂部向下嘅壓力係 。因為個空氣包裹處於平衡狀態，根據牛頓第一定律，作用喺佢嘅淨力係 ，所以有：
呢條流體淨力平衡公式本身係一條偏微分方程，但係因為水平方向氣壓冇變化（即係 ），所以先至可以直接當氣壓係剩係高度嘅函數，而條偏微分方程可以當係常微分方程噉做：
之後，根據理想氣體定律，我哋有：
將  同  合埋，變成：
呢條係一條可分離嘅一階微分方程。利用變量分離法可以得到：
呢條就係假設成個大氣層都係恆溫嘅氣壓公式。

實際情況
喺實際情況之下，氣溫會根據氣溫垂直遞減率  隨著高度下降，其中  係一個常數。假設地面嘅溫度係 ，噉根據氣溫垂直遞減率嘅定義，可以得到喺高度  嘅溫度係 。所以有：
所以條公式就變成：
呢條就係根據實際上溫度會隨著高度下降而定嘅氣壓公式。

根據參考高度而定嘅氣壓公式
除咗海平面嘅大氣壓力，我哋亦都可以用任何參考高度嚟定義氣壓公式。喺呢種情況下，當我哋對條偏微分方程進行積分嘅時候，因為個高度嘅下限係  而唔係 ，所以條氣壓公式裏面所有有  嘅地方都要由  代替，即係：
（假設恆溫大氣層）
（根據氣溫垂直遞減率）
氣壓計

氣壓計係氣象學儀器，專門用嚟量氣壓，可以預測天氣。
氣凝膠

氣凝膠（英文：Aerogel）係衍生自凝膠嘅物料形態，將凝膠嘅液體用氣體取代，整成密度好細嘅固體。
氣團

氣團（air mass）係氣象學入面指溫度同濕度喺水平分佈比較均勻嘅大範圍空氣團。範圍可以超過幾百公里，會影響下層空氣嘅特性。
氣候學

氣候學（Climatology）係自然地理嘅分支學科，研究地球氣候嘅各種現象。
氣旋

氣旋（英文：cyclone）係中心位置氣壓低嘅氣團形成嘅旋渦。氣旋規模可以好大，譬如熱帶氣旋同埋溫帶氣旋；亦可以比較細，譬如龍捲風。
波形

波形（waveform）係指一個訊號隨時間畫做圖出嘅形狀。
波形喉嘴

波形喉嘴（ball valve）係指用波形結構阻礙管道嚟控制流體流動嘅構件。
波德戈里察

波德戈里察（黑山文：Подгорица）係黑山首都，2011年人口大約15萬。
波德拉謝省

波德拉謝省係波蘭嘅一個省，喺國土東北部，首府比亞韋斯托克。
波德申

波德申（馬來話：Port Dickson，簡稱PD）係馬來西亞森美蘭州第二大城市，喺首府芙蓉外32公里嘅海岸，係馬來西亞出名嘅旅遊度假勝地。
波德申係一個馬來人、華人、印度人混雜嘅小鎮。

交通
呢節要加長。

公路
有公路連接波德申至西馬主要城市，好似南部城市新山、首都吉隆坡、北部檳城等。

市內交通
主要靠自己揸車、Grab，市入面唔多的士。
波弗特海

波弗特海（英文：Beaufort Sea）係北冰洋嘅海域，東面係北極群島，西面係楚科奇海，南面係美國阿拉斯加同埋加拿大嘅育空同西北地區。海域個名係紀念發現佢嘅英國探險家波弗特。
波德星系

波德星系（Messier 81）係喺大熊座嘅一嚿螺旋星系。
波德科羅拉多大學

波德科羅拉多大學（英文：University of Colorado Boulder，CU Boulder）係喺美國科羅拉多州波德嘅一間公立大學。
波德萊爾

波德萊爾（Charles Pierre Baudelaire，1821年4月9號—1867年8月31號）係法國19世紀嘅詩人、評論家同翻譯家，頹廢派嘅代表人物。佢寫嘅《惡之花》係法國文學嘅經典。
波恩

波恩（德文：Bonn），臺灣譯 ｢波昂｣，係德國北萊茵－西法倫州嘅一座城市。歷史上，波恩曾經係科隆公國嘅首都。1949年到1990年德國分裂期間，波恩係西德嘅首都。至今重有六個聯邦政府部門（包括國防部）將總部設喺波恩，而其他政府部門亦都喺波恩設有辦公室。此外，幾間德國國營企業，包括德意志電訊、德意志郵政同德國之聲電臺，都將總部設喺波恩。1996年，聯合國環境與發展事務部將總部搬咗去波恩。
波恩係作曲家貝多芬嘅出生地。
甘世佳

甘世佳（1982年12月4號—），係中國填詞人、編劇。佢喺復旦大學畢業。

經歷
2009年，佢填詞作品《愛就是那樣簡單》喺第十六屆東方風雲榜攞到十大金曲獎。佢做過電視劇《愛情公寓3》嘅編劇。
甕缸群島

甕缸群島（英文：Ung Kong Islands）係香港一組群島，喺新界西貢區滘西洲東面、糧船灣南面，由甕缸洲、伙頭墳洲、橫洲、火石洲、番鬼倫洲（圓崗洲、棟心洲同扁洲）同埋沙塘口山等等島組成。
甕缸群島週圍被劃入甕缸群島特別地區。
甘佳璋

甘佳璋，香港親中派政治人，曾經參與2023年香港區議會選舉。
泥盆紀

泥盆紀（Devonian，符號 D）係地質學上一個紀，約莫響同位素年齡 416±2.8 百萬年（Ma），到 359.2±2.5Ma 之間。
英文名 Devonian，係來自英國德雲郡（Devon），呢處有岩石係泥盆紀，係最先研究呢個時代。
泥盆紀早期裸蕨類繁榮。中期後，蕨類植物同原始裸子植物出現；動物方面，腕足類同珊瑚開始發育，原始菊石出現，昆蟲同原始兩棲類、迷齒類亦開始出現。晚期，無頜類趨向滅絕。
泥盆紀屬於顯生宙古生代；泥盆紀對上一紀為志留紀，對下一紀為石炭紀。泥盆紀分為早泥盆紀、中泥盆紀同晚泥盆紀。
地質時代
泥膠

泥膠係種細路玩具，可以任意整成唔同形狀，主要成份包括鈣鹽、花士令同脂肪酸，約莫1900年喺英國發明。
泥石流

泥石流係種通常由暴雨引發嘅天災，大量泥、石同水溝埋，由高處流落嚟，破壞力好得人驚。
泥路

泥路係最原始嘅一種路，保留原有嘅泥地，未有鋪設路面。普通汽車好難行泥路，要用四驅車先至得。
泥鏟

泥鏟係把細鏟，用嚟挖起或者剷起細份量嘅嘢。
泥涌

泥涌（英文：Nai Chung）係香港一個泥灘，鄰近新界東馬鞍山新市鎮，西貢市西北面，屬於大埔區西貢北管轄，十四鄉之一。呢區屬於濕地地區，長滿紅樹林同一啲貝殼類生物，同時亦係郊野公園，早喺1970年代已經有燒烤場，係燒烤勝地，同時亦係適合放紙鷂嘅地方。泥涌石灘嘅斷橋、小碼頭、黑岩石同紅木欄杆，亦成為咗唔少後生仔影相熱點。
喺1990年代以前係無路連接沙田同泥涌，要喺西貢入去，隨住馬鞍山新市鎮發展，西沙路沙田一段通車，自此來往市區可以經沙田進出，而唔使再兜西貢。依家泥涌村一帶有兩間泰國餐廳、露天茶座同燒烤場。
牛寶（2017年4月）
假日嘅泥涌吸引咗唔少市民（2017年4月）
燒烤場（2017年4月）
泥涌碼頭
泰國餐廳（2017年4月）

區議會議席分佈
1990年代以前泥涌以傳統鄉村為主，人口稀少，所以泥涌連同成個西貢北成為一個選區，選出一名區議員。到1990年代，西沙路正式通車，交通改善，加上以丁屋為主嘅新屋苑吸引咗外來人口遷入鄉村居住，令到泥涌人口增加，成個西貢北逐漸符合咗一個選區大約17,000人。
泥灘

泥灘（粵拼：nai4 taan1；英文：Mudflat）又叫灘涂或潮汐灘，係喺潮間帶形成嘅沿海濕地，泥灘主要由潮汐或河流所帶嚟嘅沉積物組成。泥灘廣泛分佈喺海灣、瀉湖同河口等區域。由於泥灘基本喺潮間帶，所以泥灘每日大約有兩次被淹沒同露出水面。
泥頭車

泥頭車，又叫拮斗貨車，係種專為運泥而設計嘅貨車，車上面有一個大車斗，可以裝住大量石、泥、沙呢類物品，主要係建築工程用。
泥煤

泥煤（Peat），又叫泥炭，係煤最初期嘅形態，當壓力加大，就會逐漸變成褐煤。
燕麥奶

燕麥奶係熟化嘅燕麥粒經過浸泡並且進行研磨，過濾之後加入菜籽油製成嘅植物奶，由瑞典科學家 Rickard Öste 喺1990年代發明。燕麥奶具有牛奶嘅口感同燕麥片嘅味道，亦可以加入糖、雲呢拿或朱古力呢啲口味。燕麥奶容易於消化，含有豐富礦物質、維他命、鐵質、不飽和脂肪、碳水化合物等。
燕豪芬

燕豪芬（粵音：jin3 hou4 fan1；荷蘭文： Eindhoven (幫手·有關)，音標：[ˈɛi̯nt.ˌɦoː.və(n)]）係荷蘭南部北布拉邦省嘅城市，係個自治市。呢個市有唔同嘅譯名，港澳譯做燕豪芬，臺灣譯做恩荷芬，中國大陸譯做埃因霍溫。呢個城市嘅位置曾經係Dommel河同Gender河交匯嘅地方，二戰之後Gender河截斷咗，而家得返Dommel河流過市區。
燕豪芬週邊嘅城市、市鎮有Son en Breugel、Nuenen、Geldrop-Mierlo、Heeze-Leende、Waalre、Veldhoven、Eersel、Oirschot、Best。人口22萬，作為都會區（連埋Helmond）人口過72萬。係荷蘭第五大城市。

史
「燕豪芬」個名（Eindhoven）係合字，拆出來係eind同hove，「eind」嘅意思係「後、尾」（實質上呢個語彙嘅英文形式係end），hove（又字hoeve）係指「14公頃嘅地」。eind係常用地名、街名前後綴；hove係包地，比如畀啲租金地主，以包地方式租落來噉。而家對呢個地名嘅理解係「Woensel最後包租嘅地」（Woensel係燕豪芬舊時一條村名。）
1232年，布拉邦公爵亨利一世授予呢度城市權。當時燕豪芬先啱啱起咗無耐，係個鎮，得170戶人，鎮之外有處碉樓。佢之所以會發展起身係因為佢位於荷蘭同Liège嘅貿易綫度。1388年起咗城牆，1413年到1420年發展成城市。1486年畀Guelders國侵略、焚城。1502年重建返城市，1543年又受劫掠，原因係城市財政麻麻，防禦工事做唔來。1554年全城火燭，75%嘅城區焚毀，後來喺1560年威廉一世幫手起返城市。
喺1568年到1648年八十年戰爭期間，荷蘭同西班牙打來打去，燕豪芬亦都喺兩國之間幾度易手，最終1583年燕豪芬之圍中畀西班牙完全毀壞。之後1629年燕豪芬加入荷蘭共和國。後來燕豪芬喺法國控制期間又畀法國勢力破壞，喺19世紀工業革命之前，燕豪芬已經衰落成鎮仔。
工業革命之後，公路、鐵路、運河等交通狀況一下子改善咗，城市復興。1891年飛利浦喺燕豪芬開張，一個世紀以來一直係飛利浦電子研究、發展設施嘅基地。20世紀初汽車產業興起，DAF喺度創業，慢慢噉由煙草、紡織產業轉型爲電機產業。二戰期間令燕豪芬損失咗好多文物建築，戰後又復興。燕豪芬至今係歐洲領先科技中心之一，喺科技領域排第一。
燕翔路

燕翔路（粵拼：jin3 coeng4 lou6）係中國廣東廣州嘅南北走向道路，喺海珠區燕子崗，北邊從寶崗大道同南泰路嘅交界開始，一直向南去到江燕路同燕子崗路嘅交界。

敘述
全長690m，闊16m，雙向2車道。
燕鷗

燕鷗係一類雀，生物學分類叫燕鷗亞科（學名：Sterninae），屬鳥綱鴴形目鷗科，分佈全世界各地，下分12個屬，包括燕鷗屬。
江高鎮

江高鎮係中國廣東省廣州市白雲區轄下嘅一個鎮。轄區總面積95.71平方公里，總人口11萬人。京廣鐵路、廣清高速公路、北二環高速公路、西二環高速公路縱貫全鎮，2004年全鎮國內生產總值28.7億元。

參考資料
〈江高〉。江高鎮政府網站。喺2008年7月5號搵到。
江鱈

江鱈（粵拼：gong1 syut3，學名：Lota lota），魚嘅一類，係鱈科江鱈屬嘅其中一個物種。
江陽

江陽（粵拼：gong1 joeng4）喺四川盆地南部，長江同沱江交匯處，係四川瀘州首府、市轄區。

史
西漢景帝六年（前151年）置江陽縣。
東漢建安十八年（213年）置江陽郡。
江陵

江陵係中國湖北荊州一個縣，總面積1032平方公里，人口41萬。
江青

江青（1914年3月—1991年5月14號），原名李雲鶴，藝名藍蘋，山東省諸城縣人，係毛澤東第四任老婆，文化大革命時期中共嘅主要領導人之一。佢出名主要係因為佢係四人幫成員之一。
江青後生嗰陣時從事戲劇同電影表演；1938年去延安，後尾同中國共產黨領袖毛澤東結婚。文化大革命嗰時開始搞政治。佢係中共第九屆、十屆中央政治局委員。1976年，毛澤東死咗之後冇耐就俾人囚禁，唯有退出政壇。江青喺1981年1月25號被判處死刑緩刑兩年，剝奪政治權利終身。1983年1月改判無期徒刑。
中國官方話佢響1991年5月14號，喺北京保外就醫住所自殺死。
江頭一輝

江頭一輝（1997年5月13號—）係日本足球員，打中場位置，效力盛岡仙鶴。
江陰

江陰係中國江蘇無錫一個縣級市，總面積986平方公里，人口120萬。
江門站

江門站（粵拼：gong1 mun4 zaam6；英文：Jiangmen Station），原本叫江門南站（粵拼：gong1 mun4 naam4 zaam6；英文：Jiangmennan Station），又叫珠西樞紐（粵拼：zyu1 sai1 syu1 nau2 ；英文：West Pearl River Delta Transportation Center）起響廣東省江門市新會區會城街道江門大道南（梅江村東面），係廣珠鐵路、廣珠城軌同江湛鐵路等等鐵路嘅交匯處。呢個站嘅貨站有380畝咁大，客運站就有580畝咁大。2020年前只用嚟上落貨，2020年11月15號開始用埋嚟上落客。2017年3月10號，呢個站改名做江門站，原本嘅江門站就改做江門東站。

歷史
2012年12月29號，呢個站隨住廣珠鐵路通車而開咗，嗰時叫江門南站，只係用嚟上落貨。
2014年7月25號，江門南站開始做埋零擔貨運。
2017年3月10號：江門南站改名做江門站。原本廣珠城軌嘅「江門站」就改名做江門東站。
2017年11月27號，江門站開始改建。呢個站計畫會用樹椏嘅設計，用嚟呼應「生命之樹、小鳥天堂」呢個設計理念。
2018年5月28號，江湛鐵路踏入試運營階段。
2018年7月1號，江湛鐵路開通運營。
2020年7月2號，深江鐵路先行段开始建造。
2020年11月15號，開始用嚟上落客。
2022年10月9號，深江鐵路開始建造。

以後嘅規劃
以後呢個站會變成珠三角西岸綜合交通樞紐重要嘅一部分，幫手連住珠三角西部同粵西。呢個站同時會係珠三角西部嘅鐵路樞紐同埋江門市嘅主要鐵路站。第時響度會同時有鐵路、城軌、長途巴士、地鐵、市內巴士、的士等等咁多種交通工具，市民就可以響度好方便咁轉車。鐵路方面除咗廣珠鐵路、廣珠城軌同江湛鐵路之外，重會有江恩城軌，廣佛江珠城軌，深江鐵路等等嘅城軌。除此之外，江門軌道交通都會響度有站。
江雅琦

江雅琦，在香港台裔親北京派商人，江氏國際集團主席。

經歷
佢爸爸係台灣電影工會理事長，第一個喺台灣開設戲院最多嘅人，被譽為台灣嘅戲院大王。佢讀完碩士之後就去香港發展。
佢喺2000年開始進軍金融行業，包括財務，投資，地產等，亦有攞到一啲相關證書。之後佢亦有投資海外房地產。

政治立場
佢嘅立場係親北京派，主張兩岸統一。

個人興趣
佢鍾意去旅行，覺得咁樣可以豐富自己人生。另外，佢亦熱衷推廣中國文化，並曾經同中國書畫家協會常務副主席陳敬國聯手搞畫展，係陳敬國嘅義妹。
池脇千鶴

池脇千鶴 ，係日本嘅一個女演員。

拍過嘅作品一覽
呢個表唔完整，歡迎加料。
池谷友良

池谷友良（1962年6月17號—）係退役日本足球員，教練，執教過柏太陽神，及熊本羅亞素。
池谷友喜

池谷友喜（1995年6月27號—）係日本足球員，打中場位置，效力熊本羅亞素。
池邊久美子

池邊久美子 ，係日本嘅一個女藝人同埋配音員。
池谷颯斗

池谷颯斗（1992年3月30號—）係日本足球員，司職中場，效力鳥取飛翔。
池赫拉

池赫拉，係大韓民國嘅一個女藝人同埋歌手。
異教

異教係宗教術語，由基督教首先用，當初意思係指基督教以外嘅宗教，後尾引申到亞巴郎諸教（猶太教、基督教同伊斯蘭教）以外嘅宗教，甚至係專指一啲唔係主流嘅宗教。皆因信異教嘅人係少數，比較容易畀人歧視同迫害。
異性戀

異性戀又叫做異性向，係一種性取向 (Sexual orientation) 或者性傾向。具有異性戀性傾向嘅人只係對社會中嘅異性人士產生性慾或愛慕。具有呢種性傾向嘅人稱謂異性戀者或者異性向者。異性向者嘅大陸網絡詞語又叫做直人（英文：Straight）。

相關文章
拍拖
婚姻：傳統上係男女兩性依一定嘅法律、倫理同埋風俗嘅規定所建立起嚟嘅夫婦關係。
好人文化：1990年代以後喺台灣等地男女交往問題發展出嚟嘅一種網絡文化之中嘅次文化。
女朋友、男朋友
同性戀
雙性戀
異或門

異或門（XOR gate）係實現邏輯異或嘅一個邏輯門，A同B要輸入值一樣，輸出先至係0，如果唔係嘅話就會係1。
異搜店

《異搜店》（英文：Used Good）係香港無綫電視製作嘅時裝電視劇，由何廣沛、陳曉華同吳業坤領銜主演，林漪娸、曹永廉、李成昌、黎燕珊、麥秋成、楊玉梅同鄭啟泰聯合演出，監製梁耀堅。套劇係用夜冷舖（二手店）做背景嘅奇幻故仔。
異果鶴虱屬

異果鶴虱屬（學名：Heterocaryum）係紫草目紫草科嘅一個屬。
異步輸入輸出

異步輸入輸出（asynchronous input/output）係電腦作業系統對輸入同輸出嘅一種處理方式：發起輸入輸出請求嘅線程唔等個輸入輸出操作搞掂，就繼續行打後嘅碼。
生意

生意（business）泛指各種透過貿易去搵錢嘅行為，貿易可以包括買賣產品、收錢提供服務等等。搞生意嘅人就叫做生意人（businessperson）。
生天目仁美

生天目仁美 ，係日本嘅一個女藝人同埋配音員。
生如夏花

《生如夏花》係中國歌手朴樹出嘅第二張錄音室唱碟，2003年11月8號開始預購，25號由華納唱片發行。

簡介
專輯喺預購期就賣咗6萬張，第一個禮拜出貨量有成30萬，3個月後銷量突破50萬張。2004年6月，唱碟喺馬來西亞、新加坡地區發行。
生存演技派

《生存演技派》（Acting For Life）係香港電視娛樂製作嘅真人騷遊戲節目，由火火同楊詩敏主持，2021年7月5號到7月23號逢禮拜一到五 23:00－23:30喺ViuTV播。節目招募咗一啲參加者二人一組去學做戲，透過演技去改善人生。

節目調動
2021年7月23號：由於《奧運有得揀》（2020東京奧運開幕典禮）直播超時，之後嘅節目臨時順延播出，所以臨時順延到23:30-00:00播。
生存遊戲

生存遊戲（survival game）係動作遊戲一種，通常（但唔一定）會用開放世界，特徵係強調生存：呢啲遊戲會將玩家置身喺一個危險四伏嘅世界當中，要求佢哋喺個世界裏面採集資源並且盡力噉生存落去或者達到某啲任務目的（重點係「周圍環境有一啲會主動噉威脅玩家生存嘅遊戲」）。生存遊戲例子有無人深空（No Man's Sky）。
生意人

生意人（Businessperson），又叫生意佬，即係搞生意嘅人，通常都係透過買賣貨或者服務去搵錢。
生意代理人

生意代理人（agent），又叫代理，或者代辦人，係生意之中，代人客出頭，同其他人傾生意。
洞天仙境

洞天仙境（粵拼：dung6 tin1 sin1 ging2）有著「華南第一天坑」嘅大寶號，喺英德九龍鎮墟西北偏西一點七公里遠嘅水邊河兩頭，係廣東清遠嘅一個熱門觀光地，亦係英西峰林走廊嘅其中一個景區。

地理特色
佢以喀斯特地形嘅溶洞爲主，喺兩億幾年前形成。樣似巨大嘅漏斗天窗，後因地下河猛咁流而形成洞穴，由石灰岩山體喺雨水沉積同地表水侵蝕嘅共同作用下，重因細罅形成而逐漸擴大，形成咗溶岩深窿，後經幾億年嘅地下河水浸蝕後坍塌而成。隨後溶洞頂喺地質演變過程入面發現好多次坍塌而飆出地面而形成天坑。

景區
龍舌滴水華南第一天梯仙境天瀑萬年壽龜蓮花寶座
入面主要以山、水、石、潭、鐘乳、瀑布、天橋、天坑同綠洲嘅景色為主。家下既係中華人民共和國AAAA級旅遊景區之一，又係有天坑同玻璃觀景相結合帶休閒娛樂同特色美食、野外擴展嘅原生態綜合型嘅公園兼旅遊景區。
佢嘅景區主要有穿天懸空木棧道、龍舌滴水、石生綠蘑菇、白玉觀音、獅子碌波、萬年壽龜、華南第一天坑、天坑舊屋場遺址、石不語、萬綠福島、姻緣橋、仙境天瀑、蓮花寶座、緣分石、珊瑚化石、天生橋、天龍飲水、臨水棧道、森林棧道、龍骨印記、天然石刻字體、魔毯、玻璃滑道、玻璃觀景台、喊泉、翠竹林民俗文化街、豆腐坊同埋青雲橋爲主。

萬年壽龜
溶洞景區內一景，近窿底入口310m位。相傳好耐以前，玄武喺九龍引天水救百姓，後爲鎮守呢度而化成溶洞入面隻石龜嚟保佑方圓土地風調雨順。

白玉觀音
溶洞景區內一景，近窿底入口270m位。佢係嚿企咗喺懸崖成億年咁耐嘅奇石，似觀音菩薩喺度傳經說法、降幅賜壽，係「天坑第一天然觀音」。聽話每年有好多新婚夫妻會慕名嚟洞天仙境祈福，以求菩薩送仔女，通過朝拜後而有喜如願。

華南第一天坑
溶洞景區內一景，近窿底入口330m位。佢屬喀斯特地貌，係華南最大嘅天坑，深231m，面積近百畝。陽光從坑口照入天坑底，山泉水從天空及絕頂而降形成小溪，成為天坑「動植物王國」嘅生命之源。天坑入面氣候濕潤、超多O2，重有花草、藤蔓、苔蘚、棕櫚、蕨科等百種植物喺度生。
喺2015年之前，因景區內冇就近棧道，所以入去嗰邊一定要搭船先至到，嗰時好少人到嗰邊玩。

天坑舊屋場遺址
溶洞景區內天坑底東邊一景。相傳喺大清太平天國領袖——洪秀全嚟呢度睇地形後，話呢度易守難攻嚟嗌軍隊匿埋。喺敵人唔注意之時變成隻出奇制勝嘅奇兵。早前啲人因戰亂而揀呢度避難，嗰時入嚟呢度要撐艇。當地好多村民曾經喺抗日戰爭期間入嚟避難。不過喺1983年因水邊河發大水而沖冧晒，原先呢度住啲村民冚唪唥搬出到第度，而原先嘅廢墟亦被開發成景區。

蓮花寶座
溶洞景區內崖底一景。佢本身係天界講經堂出面，靈池入面嘅蓮花，經過天界仙水嘅滋潤而有咗靈性。因成日聽天神講育真經而學成修仙，重潛心修行唔停噉吸取天地精氣，最後修煉成神化成蓮花寶座。

仙境天瀑
溶洞景區內深處一景。樣似半掩水簾噉掛喺天坑入面嘅半圓巖牆上，水聲似大珠小珠落玉盤嘅感覺。佢啲奇石、綠樹同碧水、天瀑喺埋一齊，形成似「蓬萊仙境圖」噉。

穿天懸空木棧道
溶洞景區內半空一景。全長300m，上邊係懸崖絕壁一線天，下邊係深水碧潭暗流。水清見底，雖然睇落去好平靜，但跟住山勢嘅轉變而起伏不平，暗流喺下邊行，棧道睇落去好似搖搖欲墜噉，令人心驚膽戰。

翠竹林－民俗文化街
景區北邊一景，入面嘅空氣平均O2負離子含量達到120,000個/cm³。入面有農家土特產街、西施豆腐飯嚟畀客人親身體驗下手工整豆腐嘅成個過程。

九龍之星·玻璃觀景台
景區山頂一景，喺洞天仙境懸崖最頂，屬玻璃觀景台之一。垂直高度228m，懸空38m，家下亦係中國大陸觀景平台垂直高度最高嘅地方。

玻璃滑道、魔毯
兩娛樂設施，其中魔毯喺景區山上入口800m地方；而玻璃滑道洞天仙境懸崖最頂嘅玻璃觀景台下邊隔籬。兩者方面，魔毯攞嚟上到崖頂用，而玻璃滑道攞嚟滑到崖底用。滑道全長388m，垂直落差200m。

飛同開放時間、注意事項
開放時間
每日08:30～18:00
飛
全票：CNY￥76
1.2m＜身高≤1.5m（細路）／65≤年紀＜70（老坑，要有本人有效身份證原件）：CNY￥50
身高≤1.2m（細路）／年紀≥70（老坑，要有本人有效身份證原件）／傷殘人士（要有殘疾證）／軍人（要有軍官證）：免費
洞天仙境+峰林小鎮：CNY￥120
注意事項
飛淨限一人一張入場。
每位遊客限享受一種優惠政策，若果有符合至少兩種折扣資格嘅遊客，按最低折扣嚟計。
傷殘人士（列入咗殘疾人體育賽事醫學分級嗰啲），建議有位完全民事行為能力嘅人陪同入場。
若果景區有特殊活動、惡劣天氣、太多遊客、設備故障檢修等原因閂檔，以公告為準。
飛一旦賣出，除非法定事由或突發事件或遇到第四種情況其一之外，其它情況都冇得退。
若果飛通過網上途徑而買咗，冇得退。
每位買成人飛嘅遊客最多淨畀帶一位細路入場。
酒後禁止入場。
園區內嘅輪渡、滑道、魔毯、玻璃觀景台、行繩過河等遊樂設施同門飛唔互通，若果入場體驗要另外收錢。
洞梓

洞梓（英文Tung Tsz），香港一地，亦係一村，喺大埔之東，靠近船灣。洞梓為谷地，三面環山，一面出海，地內有香港教育學院、洞梓童軍中心以及慈山寺。交通靠大埔汀角路轉入洞梓路。香港教育學院就靠汀角路近大埔工業邨尾，轉入露輝路、露屏路入。
洛龍區

洛龍區係中國河南洛陽一個市轄區，總面積243平方公里，人口32萬。
洞庭湖

洞庭湖（粵拼：dung6 ting4 wu4）係中國五大淡水湖之一，係中國第3大湖同第2大淡水湖，喺湖南北面、長江南岸。
洞口

洞口係中國湖南邵陽一個縣，總面積2184平方公里，人口81.9萬。
洞察

洞察（英文：insight）喺認知心理學上係指一個諗頭突然出現喺腦海入面，好多時係解難題嘅途中突然諗到解決方法。
洞房

洞房係指兩人結婚後第一次性行為。由於婚姻畀兩個人可以繁衍法律認可嘅後代，亦可以正當噉從事性行為，因此洞房有佢法律上嘅重要性。喺一啲傳統中，搞完婚禮唔一定即刻洞房，而係結咗婚一段時間，夫妻至發生性行為，稱為圓房，而婚姻一直要到洞完房至有約束力。
洞旗峯

洞旗峯（粵拼：dung6 kei4 fung1）係中國廣東省廣州市嘅一座山，喺天河區同白雲區嘅交界。東南邊靠住龍眼洞；西邊靠住沙太路。

概要
山體面積2.25km²，西南-東北走向，主峯海拔312.4m，山體由花崗岩整成。表面係紅泥，坡地種咗馬尾松。由於佢質地比較薄，加上易風化，所以有工廠嚟座山附近揼石。但因廣州市政府要採取環境保護措施而唔畀喺座山附近開揼石工廠。
皇家香港輔助空軍

（英文：The Royal Hong Kong Auxiliary Air Force，縮寫RHKAAF）係政府飛行服務隊嘅前身。1970年嗰時，皇家香港義勇防衛軍（The Royal Hong Kong Volunteer Defence Corps，縮寫RHKVDC）解散咗，佢嘅空軍單位—─香港空軍輔助隊變咗做獨立嘅部隊，被英國頒發皇家名銜，於是改名做皇家香港輔助空軍。1993年3月31號，皇家香港輔助空軍解散，然後第二日改組做政府飛行服務隊。
皇家香港警察少年訓練學校

皇家香港警察少年訓練學校（英文Royal Hong Kong Police Cadet School，縮寫為：RHKPCS）係香港一間學校，屬當時皇家香港警察。用來畀中學三年級畢業後，受一啲警察訓練。一般只叫警察少年訓練學校。1973年9月15號成立，到1989年1月21號結束。
校址有三笪。一係粉嶺芬園營（Fan Garden），後尾做警察駕駛學校，再變成警察駕駛及交通訓練科。二係上水天祥營（Dodwell's Ridge），今北區醫院。三係船灣，原定於一九八一年招生。
皇家芭蕾舞團

皇家芭蕾舞團（英文：The Royal Ballet）係英國倫敦皇家歌劇院嘅一個芭蕾舞團，係英國五大芭蕾舞團之首，世界最出名嘅芭蕾舞團之一。舞團創立於1931年，1946年成為皇家歌劇院嘅常駐附屬舞團，1956年獲皇家許可狀，自此是為英國國家級嘅芭蕾舞團。
皇家鑄幣局

皇家鑄幣局（英文：Royal Mint）係負責鑄造英國硬幣嘅政府機構，886年成立，由2010年開始用英國財政部旗下公司嘅名義運作。除咗日常流通嘅硬幣，皇家鑄幣局亦鑄造唔少紀念幣。
皇家莎士比亞劇團

皇家莎士比亞劇團（英文：Royal Shakespeare Company，減筆RSC）係英國一戲班，係英國兩家公費戲班之一，有英皇御准。故名思意，佢主要演莎士比亞嘅戲，但亦都有演其他戲目。
佢有自己嘅戲院，叫皇家莎士比亞戲院（Royal Shakespeare Theatre）。
皇家貝迪斯足球會

皇家貝迪斯（Real Betis Balompié）係一間位於西班牙安達盧西亞首府西維爾嘅足球會，喺1907年成立，隊波主場係貝尼托·比拉馬林球場，舊名洛佩拉球場以上一任主席 Ruíz de Lopera 命名，可容納 52,500 人。
自成立以嚟皇家貝迪斯贏過一屆西甲聯賽冠軍，但已經係二次大戰前嘅事，其他時間多數喺聯賽中下游打滾。不過呢支球會向嚟以野心稱著，好似1998年皇家貝迪斯曾以破世界紀錄嘅轉會費買咗巴西國腳丹尼臣，但因丹尼臣未能交出表現，七年後離開球會。
漢國佐敦中心

漢國佐敦中心（英文：Hon Kwok Jordan Centre）係香港九龍尖沙嘴嘅商業大廈，嚮山林道7號，1997年起好，2007年翻新過，高26層，有52個單位，由漢國置業持有。
漢口道

漢口道（英文：Hankow Road），係香港九龍尖沙嘴嘅一條馬路，由海防道開始，去到梳士巴利道。街名係嚟自湖北漢口。
漢堡塔

漢堡塔（英文：Hamburg Towers）係德國漢堡嘅職業籃球球會，依家打緊德國籃球甲級聯賽。
漢台區

漢台區係中國陝西漢中一個市轄區，總面積556平方公里，人口20萬。
漢喃

漢喃（粵拼：hon3 naam4；越南文：Hán Nôm／漢喃），又叫做漢喃文、喃文，指越南傳統嘅語言文書系統，同漢字、喃字（越南文：Chữ Nôm/𡨸喃）混合使用嚟表記嘅越南文。漢喃曾經係越南文嘅正式文字，後來越南變做法國殖民地，推廣起國語字（拉丁拼寫系統），慢慢噉漢喃逐漸畀國語字取代，喺北越攻佔南越後，停嗮南越所有學校嘅漢字課程，國語字徹底取代漢喃成爲越南文嘅正式文字。
漢堡包大學

漢堡包大學係麥當勞喺美國芝加哥設立嘅培訓中心，1961年創立。雖然個名叫「大學」，但佢無大學嘅辦學資格。
竈門炭治郎

竈門炭治郎（粵拼：zou3 mun4 taan3 zi6 long4，日文：竈門炭治郎）係個虛構角色，《鬼滅之刃》嘅主角。故仔講佢係一名少年，一直喺度搵緊辦法將變做鬼嘅細妹禰豆子變返做人。
竉板

竉板係一種實驗使嘅特殊電路板，上高㓤有無量數嘅竉仔成行成迾，喺電路設計嘅試驗階段、著使來掛住啲鐖丁同埋焫住啲電線好測試電路。有啲高級竉板仲帶有自己供電系統、數位示波器、LED數碼陣迾之類，作各式檢測使。
竉

廣東話嘅竉係好大到好細都得，細嘅好持有針竉、大嘅有山竉，大細亦即係個竉嘅闊度，如個係圓嘅就係指佢嘅直徑。形狀冇一定，人造出嚟，而唔係純粹係為破壞而做，嘅竉，多數係圓形嘅。
立冬

立冬係廿四節氣中嘅第十九個，響陽曆11月7號或者11月8號，亦即係太陽響黃經225°果日。響長江流域一帶，大地開始封凍，農夫會盡快收埋好啲農作物。呢個節氣係冬季第一個，代表冬季嘅開始。
竊聽風雲3

《竊聽風雲3》（英文：Overheard 3），係2014年上畫嘅港產片，由劉青雲、古天樂、吳彥祖主演，麥兆輝、莊文強執導。套戲係《竊聽風雲2》續作，但係用最新故仔。
立克走

立克走係香港或澳門茶餐廳嘅特色嘢飲，即係呵瀝（好立克）走糖淨係落煉奶唔會用淡奶；煉奶會將呵瀝嘅味道變得更香濃，而淡奶係唔能夠嘅。由於煉奶甜味夠濃，所以就唔使落糖；相反淡奶甜味唔夠，就要落糖。
竊聽風雲2

《竊聽風雲2》（英文：Overheard 2），係2011年上畫嘅港產片，由劉青雲、古天樂、吳彥祖主演，麥兆輝、莊文強執導。套戲係《竊聽風雲》續作，但係用最新故仔。
社交距離

社交距離（英文：Social distancing）係控制傳染病散播嘅一種方式，每個人都要相隔一段距離（通常都要用1米），減少飛沫傳播病毒嘅機會。
社內相親

《社內相親》（韓文：사내 맞선，英文：Business Proposal ）係韓國SBS製作嘅電視劇，2021年首播，由安孝燮、金世正、金旻奎同薛仁雅主演。
社交舞

一男一女喺度跳社交舞。
社交舞（粵拼：se5 gaau1 mou5；英文：ballroom dance）最廣義上可以指任何拍檔舞（指要兩個人互相配合跳嘅舞），不過正式上嚟講係指有一柞特定技巧同舞步嘅拍擋舞，例如係華爾茲等。
社交軟件

社交軟件係一類通過互聯網搞通訊同互動嘅軟件，譬如即時通訊、互聯網論壇、網誌、Wiki軟件等等。
社企達人

《社企達人》（英文：S.E. Masters On The Go）係香港電視廣播有限公司嘅資訊節目，喺2018年5月5到12號開始香港時間逢禮拜六22:30到23:00喺翡翠台播。節目由唔同藝員介紹唔同類型嘅社會企業。
社交網絡服務

社交網絡服務（英文：social networking service）即係透過互聯網做嘅社交行為，通常由一班志同道合嘅人通過互聯網（好似電子郵件、即時訊息、討論區咁）互相交流。而專門為網絡社交而起嘅網站就叫做社交網站，例子有Facebook、Google+同Myspace。
而家亦流行手機網絡，喺手機上進行社交例子有WeChat、Whatsapp、SKOUT、PlanDo。
呢篇社交網絡服務係關於互聯網嘅楔位文章，重未寫完嘅。麻煩你幫手充實佢。
社企打工王Ⅱ

《社企打工王Ⅱ》（英文：S.E. Newbies On The Go (Sr.2)）係香港電視廣播有限公司製作嘅真人騷節目，亦係《社企打工王》續作。節目會搵幾位藝員親身到唔同社會企業落手落腳打工。節目由2017年5月6號開始逢禮拜六晚22:30－23:00喺翡翠台播。
猛禽

猛禽係雀嘅一個生態類，指嗰啲食肉而且靠打獵維生嘅雀。
維基同享有多媒體嘅嘢：猛禽
猛獅A95

猛獅A95，對外稱為猛獅ND323F或者猛獅ND363F，係德國猛獅（MAN）出嘅一款低地台雙層巴士底盤，大概2013年開始出。

設計
同2000年代出過嘅猛獅A34一樣，猛獅A95底盤有打直擺嘅後置式臥置引擎，散熱水箱擺喺引擎右邊。中軸係驅動軸，而尾軸係輔助車軸。佢可以配10.5升嘅猛獅D2066LUH32（320匹。只限猛獅ND323F）或D2066LUH33（360匹。只限猛獅ND363F）引擎。
猛獅A95一般係配順豐客車雙層車身，車身款式源自猛獅Lion's City DD。但順豐客車亦有為佢設計單層車身。

新加坡
新加坡SMRT Buses喺2014年接收咗一架猛獅A95（ND363F）樣辦車。架車喺2014年10月登記，並試行一年。其後SMRT Buses喺2015年引入多16架猛獅A95。
2016年，再有一批共60架猛獅A95喺新加坡投入服務，全部由新加坡政府擁有。2017年新加坡再引入122架猛獅A95（ND323F），有一架改配歐盟六型排放嘅引擎。2018至2020年同埋2020年開始再分兩批引入250架同埋111架猛獅A95巴士。
喺2016年，有一部全長12.8米、有三隻門兩條樓梯嘅猛獅A95向公眾展示，巴士喺2017年3月開始為期半年嘅試驗行駛。2021年新加坡政府引入50架三門猛獅A95巴士，尾門由黐住中門改為擺喺尾輪跨，樓梯由中軸嘅左邊車轆對上改咗去右邊車轆對上。

香港
香港嘅非專營巴士公司新輝旅遊喺2015年5月出咗一架猛獅A95（ND323F）開篷巴士，成為香港第一間擁有猛獅A95巴士嘅公司，2017年再引入一架。冠忠巴士喺2015至2016接收9架猛獅A95（ND323F）巴士，東洋旅行社喺2015年接收咗兩架猛獅A95（ND363F）開篷巴士，金亮香港旅運喺2015至2016年接收咗兩架猛獅A95（ND323F）開篷巴士。水晶巴士控股喺2017年3月引入一架猛獅A95（ND323F）巴士，以「水晶巴士」名義營運，車上設有多個卡位同埋娛樂設施，畀乘客一面觀光一面食嘢，同年底再引入一架。愉景灣交通服務有限公司喺2017年中引入4架猛獅A95（ND323F），2020年中再引入兩架猛獅A95（ND363F）。
專營巴士公司方面，九龍巴士喺2015年接收咗一架猛獅A95（ND363F）樣辦車，2016年接收多20架ND323F，2018年接收1架改配順豐客車自家設計車身同埋「城市脈搏」車身規格嘅ND323F，2022年接收咗7架12.8米長嘅猛獅A95；冠忠巴士屬下嘅新大嶼山巴士喺2015至2016接收10架猛獅A95（ND323F），2018年引入29架ND363F，2019年引入5架ND363F；新世界第一巴士喺2016年接收一架猛獅A95（ND323F）12.8米樣辦車。
猛獅A95（ND363F）亦係港珠澳大橋穿梭巴士採用嘅車款之一。大橋喺2018年10月通車嗰時，首批共20架A95亦投入服務；2019再引入40架。

澳洲
喺2016年，有一架猛獅A95（ND323F）運咗去澳洲做示範車。
2017年底，新南威爾士政府屬下嘅State Transit Authority為悉尼引入41架猛獅A95。
悉尼嘅Forest Coach Lines喺2019年初引入6架猛獅A95。

紐西蘭
Go Bus喺2016年引入13架單層版猛獅A95（ND323F），並將佢哋安排去奧克蘭行駛；2017年再引入一架改配Global Bus Ventures (NZ)單層車身嘅同款車；到2018年再引入多四架，不過係配Global Bus Ventures (NZ)雙層車身。
Skybus Auckland喺2017年引入6架配澳洲Bustech單層車身嘅猛獅A95（ND323F），2019年再引入6架。
猛獅A66

猛獅A66，對外稱為猛獅14.220HOCL-NL、猛獅14.240HOCL-NL、猛獅14.250HOCL-NL或者猛獅14.290HOCL-NL，係德國猛獅（MAN）出嘅一款低入口中型巴士底盤，最多載到14噸。
呢隻底盤亦有以散件形式出口、喺外地嵌嘅版本（猛獅稱呢個形式為Chassis in the box），名叫猛獅A80。
猛獅A76

猛獅A76，對外稱為猛獅12.220HOCL-NL或者猛獅12.240HOCL-NL，係德國猛獅（MAN）出嘅一款低入口中型巴士底盤，最多載到12噸。
猛獅A91

猛獅A91，對外稱為猛獅SÜ273F、猛獅SÜ283F、猛獅SÜ293F、猛獅SÜ313F、猛獅SÜ323F、猛獅SÜ353F、猛獅SÜ363F等等，係德國猛獅（MAN）出嘅一款大型長途巴士、旅遊巴士及校巴底盤。
佢喺2013年俾猛獅IC 19.xxx（RR8）取代。
猛獅A89

猛獅A89，又叫猛獅SL 18.xxxHOC或者猛獅SLxx3F，係德國猛獅（MAN）出嘅一款非低地台兩軸城市巴士底盤。
佢喺2013年俾猛獅IC 19.xxx（RR8）取代。
科技恐懼

科技恐懼（英文：technophobia 或者 technofear）係指對先進嘅科技或者複雜嘅裝置，例如電腦嘅恐懼或厭惡。
科技研究

科技研究（英文：Science and technology studies，簡稱STS）係一個跨學科領域，將科技嘅專門知識納入廣泛嘅歷史、文化同社會範疇。
科技變遷

科技變遷（英文：Technological change），又叫科技發展（英文：Technological development），係科技嘅發明、創新同埋擴散過程，令科技可以持續改進同普及。
科拉桑

瑪莉亞·科拉桑·「科莉」·許寰哥·阿基諾（其實應該叫做「瑪莉亞·許娜桑·「科莉」·許寰哥·阿基諾」，因為佢閩南話個名叫許娜桑（Corazon））（Maria Corazon "Cory" Cojuangco Aquino，1933年1月25號—2009年8月1號），華文媒體通常簡稱阿基諾夫人，係第11任菲律賓總統，亦係菲律賓同埋亞洲嘅第一位女總統，1986年至1992年在位。科拉桑出身富裕嘅「許寰哥」華裔家庭，祖先來自中國福建泉州府同安縣鴻漸村（現屬漳州龍海市）；結婚之前嘅名叫Maria Corazon Sumulong Cojuanco；，曾經自稱係一位「普通嘅家庭主婦」。

生平
科拉桑1933年菲律賓丹轆省出世。太爺許玉寰（中文：許寰哥），人哋叫佢做許寰哥（中文：許寰哥）。1861年由福建移民到呂宋，同當地女子結婚，係皈依天主教，教名「荷西」，人哋叫佢做「荷西·許寰哥」，從此「許寰哥」（Cojuangco）成為佢家族嘅姓。
科拉桑喺屋企排第六，十三歲嗰陣去美國讀書，1953年返去菲律賓，曾經喺菲律賓遠東大學（英文：Far Eastern University）讀一個學期書。

婚姻生活
科拉桑22歲同時任Concepcion市長嘅阿基諾結婚，結婚之後生落咗四女一男，包括1960年生咗個仔阿基諾三世（排第三）。後尾阿基諾當選參議員，並逐漸成為對抗時任菲律賓總統馬可斯獨裁貪腐統治嘅阿頭，阿基諾曾經喺1972年參議員任內被人拉咗坐咗監。由於呢件事，1980年阿基諾夫婦被逼流亡美國紐約。
1983年8月21號，阿基諾夫婦結束喺美國嘅流亡生活返菲律賓，但阿基諾就喺眾目睽睽下喺馬尼拉機場遭到刺殺喪生，一般認為係總統馬可斯唆使。件事惹起反對勢力嘅群情激憤，而無政治經驗嘅科拉桑成為咗大眾嘅焦點，凝聚咗反對馬可斯統治嘅人。

1986年大選
由於國內對馬可斯嘅不滿，菲律賓提前喺1986年2月7號舉行總統選舉。喺呢次總統大選，科拉桑獲得天主教樞機主教辛海棉以及反對派嘅推薦競選總統一職，雖然選舉結果顯示馬可斯贏出，但喺來自全國各地嘅選舉舞弊投訴紛至沓來，馬可斯喺2月15號自己宣布當選；最後由參謀副總長羅慕斯同埋國防部長安里爾出面話「尊重選舉結果」之下，人民開始喺街頭進行反馬可斯集會，發起「人民力量革命」。2月24號，馬可斯透過電視台宣布全國進入緊急狀態。同時美國政府喺壓力之下都要求馬可斯落臺。2月25號馬可斯上晝自己宣布就職，中午12點前往總統府馬拉干鄢宮，當日夜晚群眾包圍馬拉干鄢宮，9點喺美國駐菲大使館安排下馬可斯搭直昇機離開馬拉干鄢宮，經關島流亡至夏威夷。科拉桑正式就任總統，重即刻得到當時列根嘅美國政府承認。
科拉桑當選嗰陣承諾：
制定新憲法（大致係恢復馬可斯修憲前嘅憲法）
改革政治、肅貪
改善經濟、破除政商勾結特權、爭取美國經濟援助
以溫和立場反共：科拉桑將試圖進行談判，甚至實行大赦
總統任內，科拉桑成功制定咗新憲法，總統任期由四年延至六年，但係唔可以競選連任；但係經濟改革就唔係咁成功。1992年卸任嗰陣，菲國經濟增長率係0.3%，就係當時亞洲比較落後嘅經濟體之一，任內呂宋島火山爆發。

共產黨關係
科拉桑曾經同菲律賓共產黨新人民軍和平講數，但係共產黨所要求嘅停止美國軍事同經濟援助以及土地改革，同科拉桑政府嘅經濟政策有好大嘅出入。另一方面，菲律賓國軍部分軍官因為反對和平講數同埋其他原因，曾經喺1987年8月28號發動政變。叛亂軍人攻入總統府，科拉桑個仔阿基諾三世嘅三個保鏢都中槍死咗，阿基諾三世都身中五槍，好彩冇死，政變雖然未成功，但係對共產黨和平講數因為咁就停止。1989年又有一次未成功政變。科拉桑總統任內總共經歷八次政變。

卸任後
1992年科拉桑卸任，由拉莫斯將軍接任。科拉桑卸任後仍然有參加政治活動。1997年，拉莫斯企圖修憲將國家由總統制改為內閣制，科拉桑同辛海棉喺9月21號發動60萬人反修憲遊行，結果拉莫斯表態唔會競選連任。1998年總統大選，科拉桑同辛海棉支持自由黨華裔候選人林雯洛，結果落選。2001年1月，柯拉蓉再次參與政治活動，結果總統埃斯特拉達被迫落臺。

病逝
科拉桑同阿基諾合葬馬尼拉
2008年3月24號科拉桑證實患上第四期結腸癌，喺第二日起接受化學治療，2009年8月因為癌症導致心臟同埋呼吸系統衰竭病逝。
科技融合

科技融合係指一啲原本唔關事嘅科技範疇，隨著佢哋嘅進步、發展，融合成為一個有緊密連接嘅一個大範疇。例如舊時手錶、電話、電視、電腦同社交媒體係完全無關係嘅科技範疇，但係去到今時今日，一部智能電話加幾個軟件就有嗮呢幾個功能，佢哋亦都融合成為緊密嘅電訊、媒體行業。
科拉半島

科拉半島，係歐洲東北部嘅半島，面積有10萬平方公里，喺巴倫支海同白海之間，由俄羅斯管。
洹水

洹水（洹讀原或者桓），又叫安陽河，係中國一江，喺河南臨漳。戰國蘇秦說六國合從，喺度會盟。
活出生命LIVE演唱會

活出生命LIVE演唱會（Live The Life）係香港歌手張學友2004年10月5號喺香港會議展覽中心新翼搞嘅一場慈善演唱會，演唱會剩係公演一場，全場爆滿，收入全部捐畀慈善事業。被稱為大中華地區樂壇巨星同實力派歌手代表之一嘅張學友喺演唱會入面分別翻唱嚟自澳洲、台灣，香港嘅流行音樂，而喺加唱部分先至唱返自己原唱嘅歌曲，令成場演唱會最受期待。

簡介
呢次演唱會張學友共翻唱咗嚟自20位歌手（樂隊）嘅經典名曲，包括已故台灣歌手鄧麗君嘅但願人長久同好友張國榮嘅《追》，陳百強嘅名曲《等》，亦出現咗當時（2004年）嘅新歌，包括香港歌手古巨基嘅《傷追人》，同楊千嬅嘅《小城大事》。佢亦用唔同嘅風格唱咗台灣歌手周杰倫嘅《星晴》，陶喆嘅《愛很簡單》同張震岳嘅《愛我別走》等歌曲，令人有耳目一新嘅感覺。
演唱會入面張學友以一種另類嘅髮型從暴露畀觀眾嘅後臺出場，透過一層玻璃，觀眾自前排觀眾席入面可以清晰睇到區丁玉等後臺工作人員忙碌嘅場景。而張學友就手攞一個蘋果坐喺一張酒吧凳上面開始佢嘅演唱，並不時喺演唱過程入面食蘋果，據佢所講係因為現場錄音嘅關係，攞住一個蘋果顯得健康，從而消除緊張，而且蘋果可以潤喉，對演唱錄音有幫助。從而，呢次演唱會畀樂迷一個貼近自然，樸實嘅感覺，得到媒體同樂迷嘅贊揚。

影響
由於演唱會大部分嘅歌都唔係張學友原唱，所以演唱方式同曲風唔同，再加上好多歌曲已經被原唱歌手唱出多年，一早深入人心，以張學友喺樂壇嘅地位，一次過翻唱咁多歌被認為係有一定難度同壓力，行內同行外都普遍認為對佢嚟講係一個挑戰。呢次演唱會成功後，佢更加加深咗喺音樂發燒友心目中嘅影響力。
由於剩係公演一場，喺演唱會舉辦後並冇引起太大嘅轟動，但隨住CD唱片喺香港同台灣發行後，越嚟越多人開始關注呢一場慈善演唱會。好多香港樂評人寫文對演唱會發表唔同嘅評價，多數對張學友嘅翻唱表示認可，但亦有樂評人講出佢喺演唱自己嘅名曲《她來聽我的演唱會》時太過追求完美，反而出現一啲小瑕疵，令首歌有啲唔自然感覺。
香港歌手王菀之亦受到參加呢次演唱會嘅影響，從而步入幕前做咗歌手。之前佢係環球唱片公司旗下嘅一位詞曲作者，冇出現過喺幕前同被媒體曝光，多數觀眾都唔識佢，佢喺2001年幫張學友作過一首國語名曲《我真的受傷了》，當佢喺演唱會入面同張學友合唱後，受到各方關注同一致認同，並喺之後正式做咗環球唱片旗下嘅一名唱作歌手。
演唱會嘅CD同後來發行嘅DVD喺香港、台灣同中國大陸都有好好嘅銷量，甚至喺11年後嘅2014年，呢張唱片都打得入京東商城唱片銷量榜頭10名。唱片重喺2004年年尾攞到IFPI國際唱片協會銷量統計嘅大獎，原本已經完全淡出香港音樂頒獎典禮嘅張學友更破天荒出席當晚嘅頒獎典禮，親身攞獎。
陳慧嫻復出後亦喺2008年2月8號至9號舉行《活出生命II》慈善演唱會，同樣唔少歌曲都唔係陳慧嫻原唱。
洲頭咀

洲頭咀（粵拼：zau1 tau4 zeoi2；官方英文：Zhoutouzui），舊時寫做洲頭嘴（傳統英文：Honam Point/Store Houses），係廣東省廣州市嘅一笪地頭，喺依家海珠區嘅西北角，白鵝潭東南冇幾遠岸度。

名
佢喺河南沙洲嘅西北邊靠近珠江邊嘅位，所以嗰度又可以嗌「洲頭」，又因為佢喺最西北邊而嗌成咀，所以「洲頭咀」嘅名係噉嚟。
「嘴」字喺地理上嚟講，就係尖突出嚟嘅嘢，好似個嘴噉。由於粵語入邊，「嘴」同「咀」係一樣音，加上佢嘅筆劃比較少，而家喺大多數嚟講，都係寫「咀」。「咀」字本身就係「咀嚼」噉解，同地理上嘅「嘴」無關。

史
喺1860年嗰時嘅洲頭咀地圖
洲頭咀喺大清嗰時屬廣州府番禺縣，由於佢喺花地隔開咗條河，都係番禺縣，而北面冇幾遠就係沙面，調返轉頭係屬南海縣。

地理位置
洲頭咀將珠江水一分為二，其中一條去東，重有一條去東南，兩條喺峨嵋沙南邊重新匯合。

狀況
洲頭咀以前有座洲頭咀碼頭同洲頭嘴客運站，有船到香港同廣東嘅其他離島。而家隔籬重有條洲頭咀隧道。
洲頭咀公園

洲頭咀公園（粵拼：zau1 tau4 zeoi2 gung1 jyun2）係中國廣東省廣州市嘅一間公園。喺海珠區嘅濱江西路最西邊嘅洲頭咀嗰頭。呢間公園嘅佔地面積有20514㎡，綠化面積有14367㎡。呢間公園唔講都冇人知嘅係，喺公園門口附近嘅大廣場嘅中心平臺嗰度有嚿4米高嘅大型船火響度，以前蘇哈爾號輪船就喺1980年11月到1981年7月期間嚟過呢度，嗰時中國同阿曼兩個國家就喺呢度開始搞外交關係。重有嘅係，海珠區政府評選嘅海珠十景入面講嘅「洲頭煙波」就喺呢度。
洵陽

洵陽，簡化字寫做旬阳（旬陽），係中國陝西安康一個縣，總面積3554平方公里，人口45萬。
活下去

活下去（英文：A Life of Hope）係新傳媒私人有限公司2005年推出嘅電視劇，由陳漢瑋、鄭斌輝、黃俊雄、白薇秀主演。
洲頭咀反租地抗英鬥爭紀念碑

喺1987年5月15號（呢單事件發生咗之後嘅140周年嗰日），海珠區人民政府就喺而家洲頭咀嗰度起咗嚿抗英紀念雕塑出嚟。到咗2002年嗰時由於政府話要整闊將成條濱江路兼延長到而家嘅廣州大道嗰頭嘅關係先至將嚿紀念碑拆咗，但係到咗2007年5月15號，廣州市人民政府喺反租地抗英鬥爭160週年嗰日為咗弘揚愛國主義精神嘅關係，先至決定喺洲頭咀附近重新起返嚿紀念碑出嚟。而呢嚿紀念碑喺2008年5月份先至起好。

裝飾
呢嚿紀念碑嘅樣係一嚿嗌《南溆風華》嘅抗英紀念浮雕。佔地大概100平方米，有差唔多15米闊同埋差唔多6米高到，喺仿紅米石基座度重鑲咗18幅同洲頭咀群眾抗英鬥爭嘅過程嘅描金浮雕畫出嚟。
洲頭咀隧道

係中國廣東省廣州市嘅一條跨過珠江嘅隧道，喺荔灣區芳村同海珠區洲頭咀嘅交界，白鵝潭嘅南邊冇幾遠嗰度。呢條隧道係廣州最大嘅過江隧道。

概括
呢條隧道嘅西邊出入口喺荔灣區下芳村，連接花蕾路、芳村大道東；東邊出入口喺海珠區同福西路，同內環路、工業大道北接埋一齊。
全長3250米，其中河中間嗰段全長1934米，係東西走向嘅。

歷史
本嚟呢條隧道規劃喺2005年底開始喐手起，但係因為規劃方面一改再改，拖到2007年11月20號開始喐手起。不過喺起緊隧道嗰陣，由於徵地拆遷問題，加上遇到附近嘅文物保護糾紛（例如附近嘅德國教堂同美國教堂，都係文物）同埋同福西站話係（8號綫同19號綫）轉車嘅車站關係，搞到兩個嘅工期一拖再拖，重要係成隊噉嚟。而隧道工程方面，喺2009年重停咗施工一段時間，而且工程範圍重波及到工地範圍入面話唔使拆嘅屋，再加上複雜嘅施工技術等一系列嘅問題而拖到2014年底繼續開工。工期直到2015年1月底先至完結。
活佛傳

《活佛傳》（Kundun）係一部1997年嘅史詩式傳記電影，由馬田史高西斯執導。故事根據西藏流亡領袖，第十四世達賴喇嘛丹增嘉措嘅一生而拍攝。
影評人羅渣伊拔曾經大讚呢套電影，同埋畀咗滿分四粒星中嘅三粒星。
中國大陸將呢套電影列為禁片。
活力先生

活力先生（Mr Vitality）係一隻香港賽馬馬匹，喺澳洲出世，曾經喺1995-96馬季做咗香港馬王，係香港賽馬歷史上，第一匹短途三冠馬王，馬主係榮智健。
籐

籐係禾本科蘆竹屬植物嘅莖部，好有彈性，可以用嚟織籃或者整籐條。
籠基

籠基（緬甸文：လုံချည်；英文：Longyi）係緬甸人著嘅筒裙，由腰間一塊長方形嘅布組成。為求舒服，塊布有時會摺到上膝頭哥。緬甸人認為女性筒裙係不潔嘅，所以嚴格禁止將佢晾喺高過人頭嘅地方。[未記出處或冇根據]
喺東南亞（柬埔寨、緬甸同泰國）、印度、巴基斯坦、尼泊爾、孟加拉等地都可以見到一啲類似籠基嘅服裝，喺印度半島一帶叫做籠吉、longi、kaili或者紗籠。
籠民

籠民（英文：Cageman）係一套喺1992年出嘅香港電影，由黃家駒、喬宏、廖啟智做主演，張之亮做導演。
籠

籠係一個有限嘅空間，用嚟載住啲嘢，或困住啲生勾勾嘅嘢喺裏面唔畀佢走出嚟。籠可以用竹、木、膠、金屬嚟造。籠一定要上鎖，否則就叫冇掩雞籠。

生物權利同社會學嘅角度
籠局限住裏邊生物自由活動嘅權利，情況好似監獄。社會學家韋伯曾經講過鐵籠（Iron cage）呢個概念，意思近似。
籐槐屬

籐槐屬（粵拼：tang4 waai4 suk6，學名：Bowringia ），係豆目豆科蝶形花亞科嘅其中一個屬。
籠目

籠目，花紋一種，圖案一種，用竹篾用籐篾編籠，三向交織疏窿，中間網眼成格仔而名。幾何學有個長名，叫截半六邊形鑲嵌，鑲嵌一類，等邊六角形同等邊三角形交錯互補，可以鑲到佮佮冚，無虛位。單個六角形，六邊補上三角形，就變六角星，日本會叫籠目。
佢可以用來裝飾，舊時鋪各色地磚都有。日本興隻花紋，話佢有除魔驅邪之效。呢隻花紋，有啲家族用來做家紋，叫籠目紋，好似江戶時代，小宮氏同曲淵氏用。
晶體上有籠目晶格。

文
日文讀做かごめ。英文以唔同角度叫。跟日本就叫kagome，跟幾何就叫trihexagonal tiling，又有hexadeltille。
系統生物學

系統生物學（粵拼：hai6 tung2 sang1 mat6 hok6；英文：Systems biology）係廿一世紀初興起嘅一套生物學研究，用運算同數學模型嘅方法模擬複雜嘅有生命系統。
系統生物學尤其在意生命系統之間嘅互動點樣創發出高層次嘅特徵，例如
生物組織嘅特性（高層次）點樣由組成啲組織嘅細胞度創發出嚟？
成隻生物嘅特性（高層次）點樣由組成隻生物嘅組織度創發出嚟？
... 呀噉。
系統監視器

系統監視器（英文：system monitor）泛指用嚟監察住系統資源同部電腦嘅性能嘅軟件或者硬件；例如有啲電腦軟件裝咗可以攞嚟俾用家監察住粒 CPU 喺每一刻時間嘅溫度－等用家就有得知道部機會唔會熱得滯。
系統資源

一種系統資源（英文：system resource）係指一個電腦系統入面一啲會俾個系統消耗嚟做運算工作嘅嘢。
系統科學

系統科學（英文：systems science）泛指研究抽象化系統嘅本質嘅科學領域，例如係模控學。
系統管理

系統管理（systems management）係指對一個組織用嘅系統（多數係電腦系統）嘅管理。
系統測試

系統測試（system testing）係指測試一個設計出嚟嘅系統，確保佢達到嗮啲要求，可以出街。
無錯謬論（absence of errors fallacy）係以下嘅諗法：如果一個系統係 99% 冇錯但滿足唔到啲客嘅功能性需求，噉個系統一樣係完全冇用嘅；「測試冇問題」只不過係一個系統要出街嘅必要條件，但唔係個系統出得街嘅充分條件。
獨唱

獨唱係指得一個歌手唱同一隻歌，同合唱個概念相反。如果係玩埋樂器，就叫獨奏。
獎座

獎座係畀嗰啲喺某一方面做得好叻嘅人嘅一種獎勵，特別係喺啲大規模嘅體育盛事或者比賽入面最多，通常係頒畀頭三名（冠軍、亞軍、季軍）。佢同獎杯嘅英文一樣都係「Trophy」，但係分別在於獎座唔係杯形，係一座座好高嘅，而獎杯就係一隻杯噉嘅形狀。
獛亞科

獛亞科（粵拼：buk1 aa3 fo1，學名Genettinae）係食肉目靈貓科下嘅一個亞科。
獛屬

獛屬（粵拼：buk1 suk6，學名Genetta）係食肉目靈貓科下嘅一個屬。
獎杯

獎杯又通獎盃（英文：Cup trophy）係畀嗰啲喺某一方面做得好叻嘅人嘅一種獎勵，特別係喺啲大規模嘅體育盛事或者比賽入面最多，通常係頒畀頭三名（冠軍、亞軍、季軍）。
由於獎杯多數係杯噉嘅形狀，所以就用咗「杯」做佢嘅名。佢同獎座好似，但係獎座唔係杯形，而係一座座好高嘅。
獎賞日

獎賞日（法文：Jour de récompenses），係法國共和曆入面每年嘅第365日，平年年尾（閏年離年尾重有1日）。
獐牙石南屬

獐牙石南屬（學名：Andersonia）係杜鵑花目杜鵑花科嘅一個屬。
獨一無二

《獨一無二》係香港歌手譚詠麟發行第31張粵語專輯。
獎牌

獎牌，又叫獎章，係一種刻住浮雕嘅用金屬整嘅獎勵，一般係畀啲喺運動、軍事、科學、學術、藝術或者其他領域好叻嘅人。獎牌通常分做金牌、銀牌同銅牌。第一名頒金牌；第二名頒銀牌；第三名頒銅牌。